Neil Lennon

Neil Francis Lennon (født 25. juni 1971) er en tidligere nordirsk fotballtrener og tidligere fotballspiller.

Han startet karrieren som læregutt i Manchester City. Etter å ha debutert som profesjonell spiller, ble han i 1990 overført til Crewe Alexandra og senere i 1995 til Leicester City. I begge disse klubbene gjorde han rask karriere, og vinteren 2000 ble han solgt til sin egen favorittklubb Celtic FC for 8,625 millioner Euro. I Celtic var han kaptein fra 2005.

25. april 2007 kunngjorde han at dette var hans siste sesong og skulle etter planen legger opp etter den skotske cupfinalen 26. mai, men valgte i stedet å gå til Nottingham Forest hvor han dessverre ikke har slått helt til.

Lennon har vært kaptein på , hvor han tilsammen har spilt 40 kamper. I august 2002 ble han forut for en kamp mot Kypros utsatt for dødstrusler, angivelig fra Loyalist Volunteer Force etter at Lennon hadde uttalt han han ønsket å spille for et landslag som omfattet hele Irland. Begge sider i den nordirske konflikten tok sterk avstand fra disse truslene. 

Etter at Tony Mowbray fikk sparken som Celtic-manager 25. mars 2010, ble Neil Lennon utnevnt til midlertidig manager. Han utnevnte Johan Mjällby som sin assistent. Den 9. juni 2010 fikk han stillingen på permanent basis. I sesongen 2011-2012 ble han skotsk mester som trener for Celtic og utnevnt til årets manager.

22. mai 2014 ble det meldt at han gikk av som manager for Celtic. 12. oktober 2014 ble det kunngjort at han var ansatt som ny trener for Bolton Wanderers på en fireårs kontrakt.

Referanser

Eksterne lenker 
 
 Fotografier av Neil Lennon

Nordirske fotballspillere
Nordirske fotballtrenere
Fotballspillere for Glenavon FC
Fotballspillere for Manchester City FC
Fotballspillere for Crewe Alexandra FC
Fotballspillere for Leicester City FC
Fotballspillere for Celtic FC
Fotballspillere for Nottingham Forest FC
Fotballtrenere for Celtic FC
Fotballtrenere for Bolton Wanderers FC
Fotballtrenere for Hibernian FC
Personer fra Armagh City, Banbridge and Craigavon
Fødsler i 1971